Document ID: 31985D0424

Title and Content:
***** ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Μαρτίου 1985 για την εφαρμογή της διεθνούς συμφωνίας του 1983 για την τροπική ξυλεία (85/424/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116, τη σύσταση της Επιτροπής, Εκτιμώντας: ότι η διεθνής συμφωνία του 1983 για την τροπική ξυλεία υπογράφηκε από την Κοινότητα και τα κράτη μέλη της στις 29 Ιουνίου 1984· ότι η εφαρμογή της εν λόγω συμφωνίας προϋποθέτει δράση της Κοινότητας και ταυτόχρονα κοινή δράση των κρατών μελών, ΑΠΟΦΑΣΙΖΕΙ: Άρθρο 1 Η Κοινότητα και τα κράτη μέλη της δηλώνουν ότι, όταν αρχίσει να ισχύει η διεθνής συμφωνία του 1983 για την τροπική ξυλεία κατά τις διατάξεις του άρθρου 37, προτίθενται να την εφαρμόσουν, σύμφωνα με τα άρθρα της 34 ή 36. Η Κοινότητα θα εφαρμόσει τη συμφωνία προσωρινά. Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει, εξ ονόματος της Κοινότητας, τη γνωστοποίηση της προσωρινής εφαρμογής της συμφωνίας. Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Βρυξέλλες, 26 Μαρτίου 1985.

Classification Labels:
2120
151

Label Descriptions:
{"2120": "Διεθνείς συμφωνίες", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 3461
26
1386
3489

EuroVoc IDs (Expanded): 3461
26
1386
3489

Dataset Source: meu

Split: train